5 Moprista ea Phahameng Eli o ne a e-na le bara ba babeli bao a neng a ba rata haholo. Empa bara ba hae ba ne ba sa hlomphe Jehova. Kaha e ne e le baprista, ba ne ba etsa mosebetsi oa bohlokoa haholo. Ba ne ba sebeletsa tabernakeleng. Ba ile ba sebelisa matla ao ba a filoeng hampe, ba sa hlomphe mahlabelo a neng a etsetsoa Jehova ’me ba iketsetsa borata ka ho etsa thobalano pepenene. (1 Sam. 2:​12-17, 22) Ho ea ka Molao oa Moshe, bara ba Eli ba ne ba lokela ho bolaoa empa Eli o ile a ba khalemela habobebe feela eaba o ba lumella ho tsoela pele ba sebeletsa tabernakeleng. (Deut. 21:​18-21) Jehova o ile a ikutloa joang ka tsela eo Eli a ileng a sebetsa litaba ka eona? O ile a re ho eena: ‘Ke hobane’ng ha u hlompha bara ba hao ho mpheta?’ Jehova o ile a etsa qeto ea ho bolaea bara bao ba khopo.​—1 Sam. 2:​29, 34.